**Jelentések lejárt határidejű határozatokra,**

**beszámoló az átruházott hatáskörben hozott döntésekről.**

(A képviselő-testület 2024. augusztus 29-i ülésére.)

Tisztelt Képviselő-testület!

Szervezeti és működési szabályzatunkról szóló 27/2013. (IX. 27.) önkormányzati rendelet 12. §-a értelmében a lejárt képviselő-testületi határozatokról az alábbi jelentéseket adom:

A **74/2024. (V. 23.)** határozatában a képviselő-testület jóváhagyta:

* a Kőszeg Város Önkormányzata és a Magyar Máltai Szeretetszolgálat Egyesület között az időskorúak tartós bentlakásos ellátása és az idősek nappali ellátása tárgyában kötendő feladat-ellátási szerződést,
* a Kőszeg Város Önkormányzata és a Magyar Máltai Szeretetszolgálat Egyesület között kötendő, a 9730 Kőszeg, Dózsa Gy. u. 24. szám alatti ingatlan ingyenes használatba adásáról szóló szerződést, valamint
* a Kőszeg Város Önkormányzata és a Magyar Máltai Szeretetszolgálat Egyesület között kötendő, az időskorúak tartós bentlakásos ellátásához és az idősek nappali ellátásához szükséges ingóságok tulajdonba adásról szóló szerződést.

A határozatra jelenti dr. Dömötör Ramóna mb. igazgatási osztályvezető, hogy valamennyi dokumentum aláírása megtörtént.

A **76/2024. (V. 23.)** határozatában a képviselő-testület felkérte a polgármestert, hogy a Kőszegi Szociális Gondozási Központ által az időskorúak tartós bentlakásos ellátása és az idősek nappali ellátása szolgáltatások 2024. július 1-jei, a Magyar Máltai Szeretetszolgálat Egyesület részére történő feladat ellátásának átadásával kapcsolatos változásoknak a szolgáltatói nyilvántartásban történő bejegyzésével kapcsolatosan intézkedjen, a szükséges nyilatkozatokat megtegye és a dokumentációt elkészítse, valamint a Kőszegi Szociális Gondozási Központ tekintetében az időskorúak tartós bentlakásos ellátása és az idősek nappali ellátása szolgáltatások feladat ellátásának átadása kapcsán az átadás-átvétellel járó feladatokat az intézményvezető közreműködésével végezze el.

A határozatra jelenti dr. Dömötör Ramóna mb. igazgatási osztályvezető, hogy a határozatba foglalt feladatokat elvégezték.

Tisztelt Képviselő-testület!

A szervezeti és működési szabályzatunkról szóló 27/2013. (IX. 27.) önkormányzati rendelet 2. § (5) bekezdésében foglaltak értelmében az alábbiakban beszámolok az átruházott hatáskörben hozott döntésekről.

***Németh Ildikó*** városüzemeltetési osztályvezető jelentése alapján:

A polgármester nevében az osztály június 26. és augusztus 28. között összesen 16 db közterület használati engedélyt adott ki.

Fentieken kívül ***Básthy Béla*** polgármester úr az SZMSZ 5. melléklete alapján, átruházott jogkörben az alábbi – számozott – döntéseket hozta:

*81/2024. (VI. 26.) polgármesteri határozat:*

Közútkezelői hozzájárulás 20 tonna megengedett legnagyobb össztömeget meghaladó jármű behajtásához (Kőszeg, Csőszház utca 4816 hrsz.).

*82/2024. (VI. 27.) polgármesteri határozat:*

A Kőszeg, Kossuth Lajos utca 3. 1.em. 1. szám alatti lakás bérlőkijelölésének meghosszabbítása a bérlő részére.

*83/2024. (VII. 4.) polgármesteri határozat:*

Támogatás a polgármesteri keretből a Hangvilla Alapítvány Kőszeg részére a Kőszegi Budaker Gusztáv Zeneiskola nyári zenei táborának támogatása céljából.

*84/2024. (VII. 4.) polgármesteri határozat:*

Közterület bontási hozzájárulás meghosszabbítása a Kőszeg, Kiss János lakótelep optikai hálózat (GPON) kiépítéséhez.

*85/2024. (VII. 4.) polgármesteri határozat:*

Tulajdonosi hozzájárulás a 1755 hrsz-ú járda tekintetében a Gyöngyös utca 23. előtti utcafront utólagos hőszigeteléséhez.

*86/2024. (VII. 5.) polgármesteri határozat:*

Befogadói nyilatkozat a Kőszeg, MOL töltőállomás csapadékvizének kivezetéséhez a Petőfi téri zárt csapadékelvezető rendszerbe.

*87/2024. (VII. 5.) polgármesteri határozat:*

Közterület bontási hozzájárulás meghosszabbítása a Kőszeg, Várkör 18. számú ingatlanhoz csatlakozó földkábel kiépítése érdekében.

*88/2024. (VII. 5.) polgármesteri határozat:*

Támogatás a polgármesteri keretből a városi Roma Nap támogatása céljából a Kőszegi Roma Nemzetiségi Önkormányzat számára.

*89/2024. (VII. 8.) polgármesteri határozat:*

Közterület bontási hozzájárulás a Kőszeg, Lócserélő dűlő ivóvízbekötése érdekében.

*90/2024. (VII. 9.) polgármesteri határozat:*

Elővásárlási jogról nyilatkozat Kőszeg a 1733/a/3 hrsz.-ú, a Gyöngyös utca 27. fszt. 3. alatti lakásra vonatkozóan.

*91/2024. (VII. 11.) polgármesteri határozat:*

Közterület bontási hozzájárulás a Kőszeg, Velemi út - Rómer Flóris utcai vízvezeték hálózat csomóponti rekonstrukciója érdekében.

*92/2024. (VII. 16.) polgármesteri határozat:*

Közútkezelői hozzájárulás Kőszeg, belváros területére FTTH optikai lefedőhálózat munkáihoz.

*93/2024. (VII. 16.) polgármesteri határozat:*

Tulajdonosi hozzájárulás Kőszeg, belváros területére FTTH optikai lefedőhálózat munkáihoz.

*94/2024. (VII. 18.) polgármesteri határozat:*

Közterület bontási hozzájárulás Kőszeg, Faludi Ferenc utca 1. csatlakozó földkábel kiépítése érdekében.

*95/2024. (VII. 18.) polgármesteri határozat:*

Közterület bontási hozzájárulás Kőszeg, Észak-Kelet FTTH optikai hálózat kiépítéséhez.

*96/2024. (VII. 18.) polgármesteri határozat:*

Hozzájáruló nyilatkozat Kőszeg Panoráma krt. 826 hrsz ingatlan szennyvízbekötéséhez.

*97/2024. (VII. 18.) polgármesteri határozat:*

Közútkezelői hozzájárulás Kőszeg, Panoráma krt. 826 hrsz. szennyvízbekötés érdekében.

*98/2024. (VII. 24.) polgármesteri határozat:*

Közútkezelői hozzájárulás 20 tonna megengedett legnagyobb össztömeget meghaladó jármű behajtásához (Kőszeg, volt Panoráma szálló).

*99/2024. (VII. 25.) polgármesteri határozat:*

Közterület bontási hozzájárulás Kőszeg, Alsó krt. 22/C (2869/10 hrsz) gázbekötése érdekében.

*100/2024. (VII. 26.) polgármesteri határozat:*

Közterület bontási hozzájárulás a Kőszeg, Tüskevár utca 4. alatti ingatlan gázbekötéséhez.

*101/2024. (VII. 26.) polgármesteri határozat:*

Közterület bontási hozzájárulás a Kőszeg, Dr Ambró Gyula utca (0241/1 hrsz, hrsz, 4315/2 hrsz) villamosenergia ellátásához.

*102/2024. (VII. 30.) polgármesteri határozat:*

Nyilatkozat külföldi állampolgár ingatlanszerzéséhez a Kőszeg, Várkör 6 1/2. 2192/1/A/5 hrsz. tekintetében.

*103/2024. (VIII. 2.) polgármesteri határozat:*

Támogatás a polgármesteri keretből a Kőszegi Atlétika Club Sportegyesület részére a 2024. évi sporttevékenységének támogatása céljából

*104/2024. (VIII. 5.) polgármesteri határozat:*

Tulajdonosi hozzájárulás a Kőszeg, Deák Ferenc utca pumpapálya ivóvízbekötés és ivókút telepítés kivitelezési munkálataihoz

*105/2024. (VIII. 5.) polgármesteri határozat:*

Közútkezelői hozzájárulás a Kőszeg, Deák Ferenc utca pumpapálya ivóvízbekötés és ivókút telepítés kivitelezési munkálataihoz

*106/2024. (VIII. 13.) polgármesteri határozat:*

Közterület bontási hozzájárulás a Kőszeg, Kiss János lakótelep a GPON hálózat kiépítése érdekében.

*107/2024. (VIII. 14.) polgármesteri határozat:*

Hozzájárulás lakáscseréhez (Árpád tér 23. - Írottkő u. 2.)

*108/2024. (VIII. 15.) polgármesteri határozat:*

Tulajdonosi hozzájárulás a kőszegi 353.sz. Chernel István Cserkészcsapat részére cserkésztábor idejére közkutakból ivóvízvételezéshez.

*109/2024. (VIII. 15.) polgármesteri határozat:*

Közterület bontási hozzájárulás Kőszeg, Kiss János lakótelepen optikai hálózat (GPON) kiépítéséhez, az ahhoz szükséges mértékű közterület felbontásához.

*110/2024. (VIII. 23.) polgármesteri határozat:*

Közterület bontási hozzájárulás a Kőszeg, 0157/1 hrsz nyomásszabályozó állomás rekonstrukciójához.

*111/2024. (VIII. 23.) polgármesteri határozat:*

Kiegészített közútkezelői hozzájárulás az EDGE Kőszeg M optikai lefedőhálózat kiépítéséhez.

*112/2024. (VIII. 23.) polgármesteri határozat:*

Kiegészített tulajdonosi hozzájárulás az EDGE Kőszeg M optikai lefedőhálózat kiépítéséhez

*113/2024. (VIII. 23.) polgármesteri határozat:*

Közterület bontási hozzájárulás a Kőszeg, Kőszegfalvi út 80 hrsz-ú ingatlanhoz csatlakozó földkábel kiépítéséhez.

*114/2024. (VIII. 23.) polgármesteri határozat:*

Tulajdonosi hozzájárulás a Kőszeg Bertalan Erzsébet u. 7. (1160/8 hrsz) szennyvízcsatorna bekötéséhez

*115/2024. (VIII. 23.) polgármesteri határozat:*

Közútkezelői hozzájárulás a Kőszeg, Bertalan Erzsébet u. 7. (1160/8 hrsz) szennyvízbekötéséhez.

Básthy Béla polgármester úr a   
K/5454-2/2024. és a K/5455-2/2024. sz. határozatában a Kőszeg város jelképeiről és a Kőszegre utaló elnevezésekről, azok használatáról, valamint a középületek és közterületek fellobogózásának rendjéről szóló 3/2016. (II. 12.) önkormányzati rendelet alapján a Polikolor Kft. (képviseli Tóth Patrik ügyvezető) kérelmező részére engedélyezte 1000 db hűtőmágnesen Kőszeg város nevének és címerének használatát.

Tájékoztatjuk még a Tisztelt Képviselő-testületet, hogy Kőszeg Város Önkormányzata az intézmények energiamegtakarításának közvetítésére megbízási szerződést kötött az Axing Kft. energetikai szakértő társasággal.

Az intézmények energiaadatainak előzetes feldolgozását követően megállapítást nyert, hogy megvalósítható olyan energiahatékonyság javító intézkedés, mellyel a végfelhasználók körében energiamegtakarítás érhető el. A megbízott cég az EKR rendszerben elérhető szervezetek felé közvetíti a megtakarításokat, akik közül a legjobb feltételeket biztosító szervezettel köt megállapodást az önkormányzat.

**Kőszeg, 2024. augusztus 28.**

**Dr. Zalán Gábor s. k.** jegyző